stanford-oval/wikipedia huggingface dataset:
Radikaali islam
Jaottelu

Arabian kielen ja islamin tutkimuksen professori Jaakko Hämeen-Anttila jakaa muslimit kolmeen ryhmään, joita ovat traditionalistit, modernistit ja fundamentalistit. Fundamentalisteilla Hämeen-Anttila tarkoittaa radikaalia islamia, jossa ihanteena on Muhammedin luoma alkuperäinen umma. Fundamentalistit hylkäävät kaikki ne perinteisetkin tavat, jotka ovat tulleet islamiin tämän jälkeen. Niinpä he ovat esimerkiksi tuhonneet islamilaisia  hautamuistomerkkejä.
Maahanmuuttoon erikoistunut politiikan tutkija Pasi Saukkonen jakaa radikaalin islamin kolmeen ilmenemismuotoon: radikaali poliittinen islam, radikaali islamistinen puritanismi sekä radikaalimusliminationalismi. Radikaali poliittinen islam havittelee maailmanlaajuista islamilaista valtiota sekä vaatii uskonnolliselle poliittiselle hallitukselle täyttä suvereniteettia ja oikeutta päättää kaikesta, myös yksityiselämän asioista. Radikaali islamistinen puritanismi vaatii kaikkien muslimien paluuta uskonnon alkuaikojen "puhtauteen". Radikaali musliminationalismi korostaa kaikkien maailman muslimien solidaarisuutta kansakunnan kaltaisena yhteisönä ja kehottaa muslimeja tukemaan niitä muslimeja, jotka ovat joutuneet epäoikeudenmukaisen kohtelun tai väkivallan kohteeksi.
Radikaalimuslimien suuntaukset voivat käyttää tavoitteidensa saavuttamiseen rauhanomaisia keinoja (kuten lähinnä toisiin muslimeihin kohdistuvaa käännytystyötä, da’wa) tai väkivaltaa ja terrorismia (kuten pyhä sota, jihad). Jotkin suuntauksista toimivat yhteiskunnassa avoimesti ja jotkin salassa.
Radikaali islam Suomessa

Islamilainen radikalismi on ollut Suomessa vähäistä, mutta toisen polven muslimimiehiä pidetään riskiryhmänä kaikkialla Länsi-Euroopassa. Esimerkiksi Britanniassa ja Ranskassa osa toisen polven maahanmuuttajista on katkeroitunut, radikalisoitunut ja eristäytynyt yhteiskunnasta.
Vuonna 2018 Suojelupoliisi tarkkaili noin 370 henkilöä oletetun radikaalin islamin vuoksi. Samaan aikaan Ruotsissa Säpon seurannassa oli samasta syystä noin 3 000 henkilöä. Supon arvion mukaan kaikissa muissa Pohjoismaissa tilanne oli Suomea vaikeampi, mutta seurannan kohdehenkilöiden määrä oli kasvussa myös Suomessa.
Suojelupoliisin päällikkö Antti Pelttari arvioi Supon vuosiraportin julkistamisen yhteydessä maaliskuun lopulla 2021 Lähi-idän konfliktialueilta Syyriasta ja Irakista palaavien henkilöiden todennäköisesti jatkavan toimintaansa radikaali-islamilaisissa verkostoissa. Erityisen huolestunut Supo on myös Suomessa todetusta ylisukupolvisesta radikalisoitumisesta, jota on eräissä perheissä havaittu jo kolmannessa polvessa. Tärkeimpänä tehtävänä Supo pitää ääri-islamilaisten verkostojen vahvistumisen ehkäisemistä.
Aiheesta muualla

Viljakainen, Miika: Espoolainen lähihoitaja Antti tuli uskoon vuonna 2012, kaksi vuotta myöhemmin hän oli Isis-taistelija – tässä koko uskomaton tarina  18.1.2020. Ilta-Sanomat.
Marttinen, Mikko ja Kilpamäki, Heini: Sanna eli tavallista elämää, kunnes perheeseen tuli mustaan kaapuun pukeutunut toinen vaimo – IS paljastaa kantasuomalaisten naisten avainroolin radikaalissa muslimiverkostossa  31.12.2019. Ilta-Sanomat.
David Theile

| David Theile |
| --- | --- |
 Theile vuonna 1960
Henkilötiedot
Syntynyt: 17. tammikuuta 1938 (ikä 86) Maryborough, Queensland, Australia
Kansalaisuus:   Australia
Uran tiedot
Laji:  uinti
Seura:  Maryborough Swimming Club
Saavutukset
Voitot:  2 olympiakultaa 1 olympiahopea
| Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Maa:   Australia> Miesten uinti. |
| --- | --- | --- | --- |
|  Kultaa | Melbourne 1956 | 100 m selkäuinti |  |
|  Kultaa | Rooma 1960 | 100 m selkäuinti |  |
|  Hopeaa | Rooma 1960 | 4×100 m sekauinti |  |
David Theile (s. 17. tammikuuta 1938 Maryborough, Queensland, Australia) on entinen australialainen uimari ja olympiavoittaja.
Theile voitti Melbournen 1956 olympialaisten 100 metrin selkäuinnissa kultaa ajalla 1.02,2, joka oli vain 0,1 sekuntia Gilbert Bozonin maailmanennätystä heikompi. Seuraavat vuodet hän keskittyi lääketieteen opintoihinsa mutta voitti Rooman 1960 olympialaisissa toistamiseen olympiakultaa 100 metrin selkäuinnissa, tällä kertaa loppuajalla 1.01,9. Lisäksi hän sai hopeaa 4 × 100 metrin sekauintiviestissä, joka oli ensimmäistä kertaa olympialaisten ohjelmassa.
Tetrametyylietyleenidiamiini

| Tetrametyylietyleenidiamiini |
| --- | --- |


Tunnisteet
IUPAC-nimi:  N,N,N',N'-tetrametyylietaani-1,2-diamiini
CAS-numero:  110-18-9
PubChem CID:  8037
SMILES:  CN(C)CCN(C)C
Ominaisuudet
Molekyylikaava:  C6H16N2
Moolimassa:  116,208 g/mol
Sulamispiste:  -55,1 °C
Kiehumispiste:  121-122 °C
Tiheys:  0,776 g/cm3
Liukoisuus veteen:  Liukenee veteen
Tetrametyylietyleenidiamiini eli TMEDA (C6H16N2) on tertiäärisiin diamiineihin kuuluva orgaaninen yhdiste. Yhdistettä käytetään orgaanisissa synteeseissä emäksisenä katalyyttinä ja parantamaan monien organometalliyhdisteiden reaktiivisuutta.
Ominaisuudet

Huoneenlämpötilassa tetrametyylietyleenidiamiini on väritöntä nestettä. Yhdiste liukenee hyvin sekä veteen että useimpiin orgaanisiin liuottimiin. Vesiliuokset ovat heikosti emäksisiä. Tetrametyylietyleenidiamiini on Lewis-emäs, kaksihampainen ligandi ja kykenee kelatoimaan useita metalli-ioneja. Yhdistettä käytetään erityisesti koordinoimaan organolitiumyhdisteisiin, koska koordinoituminen vähentään organolitiumreagenssien taipumusta muodostaa aggregaatteja ja siten lisää niiden reaktiivisuutta.
Valmistus ja käyttö

Tetrametyylietyleenidiamiinia voidaan valmistaa metyloimalla etyleenidiamiinia. Sitä on saatavissa sekä vedettömänä että vesiliuoksena.
Tetrametyleenidiamiinia käytetään orgaanisen kemian reaktioissa erityisesti, kun käytetään organolitiumyhdisteiden tapaisia organometallireagensseja ja epäorgaanisia suoloja. Yhdiste myös nopeuttaa aromaattisten yhdisteiden metallaatioita ja vaikuttaa reaktioiden stereokemiaan. Sitä käytetään myös emäksisenä katalyyttinä. Yhdistettä voi käyttää myös polymerointireaktioiden katalyyttinä polyakryyliamidien valmistuksessa ja siitä voidaan valmistaa myös muita yhdisteitä, joita käytetään muun muassa korroosionestoaineina ja tekstiilien valmistuksessa ja kvaternäärisiä ammoniumsuoloja.
Aiheesta muualla

ChemBlink: N,N,N',N'-Tetramethylethylenediamine (englanniksi)
Reinhard Theimer

| Mitalit> Maa:   Itä-Saksa.Miesten yleisurheilu.EM-kilpailut  | Mitalit> Maa:   Itä-Saksa.Miesten yleisurheilu.EM-kilpailut  | Mitalit> Maa:   Itä-Saksa.Miesten yleisurheilu.EM-kilpailut  | Maa:   Itä-Saksa> Miesten yleisurheilu. |
| --- | --- | --- | --- |
|  Hopeaa | Helsinki 1971 | moukarinheitto |  |
|  Pronssia | Ateena 1969 | moukarinheitto |  |
|  Pronssia | Rooma 1974 | moukarinheitto |  |
Reinhard Theimer (28. helmikuuta 1948 Berliini, Saksa – 3. syyskuuta 2020 Hohen Neuendorf) oli itäsaksalainen moukarinheittäjä. Hän saavutti kolme EM-mitalia mutta ei menestynyt läheskään yhtä hyvin olympialaisissa.
Theimer sijoittui Méxicon 1968 olympialaisten moukarinheitossa seitsemänneksi tuloksella 68,84 m. Ateenan EM-kilpailuissa 1969 hän saavutti pronssia tuloksella 72,02 m ja Helsingin EM-kilpailuissa 1971 hopeaa tuloksella 71,80 m. Münchenin 1972 olympialaisissa hän sijoittui 13:nneksi tuloksella 69,16 m – karsinnassa hän oli heittänyt ensimmäisellään 70,66 m. Kolmannen arvokisamitalinsa Theimer saavutti sijoittumalla Rooman EM-kilpailuissa 1974 pronssille tuloksella 71,62 m.
Theimer heitti 4. heinäkuuta 1974 Leipzigissa moukarinheiton maailmanennätyksen 76,60 m. Ennätys pysyi hänen nimissään vain runsaat kaksi kuukautta.
Tetranitrometaani

| Tetranitrometaani |
| --- | --- |


Tunnisteet
CAS-numero:  509-14-8
PubChem CID:  10509
SMILES:  C([N+](=O)[O-])([N+](=O)[O-])([N+](=O)[O-])[N+](=O)[O-]
Ominaisuudet
Molekyylikaava:  CN4O8
Moolimassa:  196,05 g/mol
Sulamispiste:  13,8 °C
Kiehumispiste:  126 °C
Tiheys:  1,6229 g/cm3
Liukoisuus veteen:  Veteen 85 g/l (25 °C)
Tetranitrometaani eli TNM (CN4O8) on metaanin johdannainen, jossa vetyatomit ovat korvautuneet nitroryhmillä. Yhdistettä käytetään rakettien polttoaineena, orgaanisessa synteesissä ja biokemiallisissa tutkimuksissa.
Ominaisuudet

Huoneenlämpötilassa tetranitrometaani on kellertävää nestettä, joka liukenee vain vähäisessä määrin veteen, mutta paremmin etanoliin ja dietyylieetteriin. Tetranitrometaanin nitroryhmät vetävät voimakkaasti elektroneja puoleensa, mikä tekee yhdisteestä elektrofiilisen ja se reagoi nukleofiilien kanssa. Se on myös hyvin vahva hapetin. Tetranitrometaani ei itsessään ole kovin helposti räjähtävää, mutta pelkistimien, esimerkiksi hiilivetyjen, läsnä ollessa ja korotetussa lämpötilassa se voi räjähtää.
Tetranitrometaani on mahdollisesti ihmiselle karsinogeeninen eli syöpää aiheuttava yhdiste. Se ärsyttää keuhkoja ja on myrkyllinen maksalle ja munuaisille.
Valmistus

Laboratorioissa tetranitrometaania valmistetaan tyypillisimmin etikkahappoanhydridin ja väkevän typpihapon välisellä reaktiolla ja tämä menetelmä oli teollisessakin käytössä Saksassa toisen maailmansodan aikaan. Halvempi tapa valmistaa yhdistettä on kuitenkin etyynin ja typpihapon välinen reaktio. Tetranitrometaania muodostuu myös sivutuotteena nitrattaessa eräitä aromaattisia yhdisteitä, kuten tolueenia valmistettaessa TNT:ä ja väkevän typpihapon ja keteenin välisen reaktion tuotteena.
Käyttö

Voimakkaana hapettimena tetranitrometaania käytetään avaruusrakettien polttoaineissa. Sitä voidaan lisätä myös dieseliin nostamaan setaanilukua. Tetranitrometaania käytetään nitraavana reagenssina. Se nitraa emäksisissä olosuhteissa nukleofiilisia yhdisteitä ja tietyissä yhdisteissä siitä muodostuu elektrofiilinen ja voimakkaasti nitraava nitroniumioni. Tetranitrometaani on erittäin elektrofiilinen ja luovuttaa nitroryhmänsä helposti nukleofiilien kuten ammoniakin ja muiden emästen vaikutuksesta. Näin voidaan valmistaa muun muassa trinitrometaania eli nitroformia.
Yhdiste reagoi proteiinien kanssa nitraten erityisesti tyrosiiniaminohappoja aminohappoketjussa. Nitrausta yhdisteen avulla käytetään biokemiallisessa tutkimuksessa joko estämään tai muuntamaan tutkimuksen kohteen olevan entsyymin toimintaa.
Jacob Tullin Thams

Jacob Tullin Thams
Jacob Tullin Thams (7. huhtikuuta 1898 Oslo – 27. heinäkuuta 1954 Oslo) oli norjalainen mäkihyppääjä ja purjehtija, olympiavoittaja ja maailmanmestari.
Ensimmäisissä olympialaisten talvikisoissa Chamonix'ssa 1924 mäkihyppykilpailuun osallistui 27 osanottajaa. Kisassa neljä norjalaishyppääjää sijoittui viiden parhaan joukkoon. Thams voitti kultaa niukalla erolla maanmieheensä Narve Bonnaan. Kaksi vuotta myöhemmin Lahden MM-kisoissa mäkihyppy päättyi norjalaisten neloisvoittoon, ja Thams voitti kultaa niukalla erolla maanmieheensä Otto Aaseniin.
Sankt Moritzin kisoihin 1928 Thams matkusti puolustamaan olympiakultaansa. Sveitsiläiset laittoivat kuitenkin hyppylavan niin ylös, että se antoi etulyöntiaseman keskinkertaisille hyppääjille ja syrji parempia, pitemmälle lentäviä hyppääjiä. Kilpailussa Thams oli ensimmäisen hyppykierroksen jälkeen viidentenä. Toisella hypyllään hän lensi alastulorinteen yli tasaiselle uusiin maailmanennätyslukemiin, 73 metriin, mutta kaatui ja putosi tyylipisteiden takia sijalle 28.
Berliinin kesäolympialaisissa 1936 Thams kilpaili purjehduksen kahdeksan metrin luokassa norjalaisen Silja-veneen miehistössä, joka saavutti kilpailussa hopeaa. Tämän mitalin myötä Thams on eräs niistä harvoista henkilöistä, jotka ovat kyenneet saavuttamaan olympiamitalin sekä kesä- että talvikisoissa.
Aiheesta muualla

Thams KOK:n sivulla
Mäkihypyn normaalimäen olympiavoittajat
Mäkihypyn normaalimäen maailmanmestarit
| --- | --- |
Auktoriteettitunnisteet: Kansalliset :  Ranska  BnF data
The Jackson 5 World Tour

| The Jackson 5 World Tour> The Jackson 5 |
| --- | --- |
Alkoi:  maaliskuu 1973
Päättyi:  helmikuu 1975
Esitykset:  noin 180
The Jackson 5 World Tour oli The Jackson 5 -yhtyeen viides kiertue, joka käsitti Yhdysvaltojen lisäksi Japanin, Havaijin, Afrikan, Ison-Britannian, Etelä-Amerikan, Hongkongin, Australian, Uuden-Seelannin, Filippiinit ja Länsi-Intian. Kiertue kesti maaliskuusta 1973 helmikuuhun 1975 eli lähes kaksi vuotta, mikä tekee siitä yhtyeen pisimmän kiertueen. Yhtye esiintyi kiertueen aikana yhteensä noin 180:ssä konsertissa, joista 45 kertaa yhtye esiintyi Las Vegasissa yhdessä sisarusten La Toyan, Randyn, Janetin ja Rebbien kanssa.
Las Vegasin esityslista

Skywriter
Killing Me Softly With His Song
Oh Danny Boy
By The Time I Get To Phoenix
Bi Min Bist Da Schorn
The Love You Save
I'll Be There
ABC
I Want You Back
Love Is Strange (Janet & Randy)
When I'm Calling You
I Got You Babe
The Beat Goes On.
Tetrametyyliammoniumhydroksidi

| Tetrametyyliammoniumhydroksidi |
| --- | --- |

Tunnisteet
CAS-numero:  75-59-2
PubChem CID:  60966
SMILES:  C[N+](C)(C)C.[OH-]
Ominaisuudet
Molekyylikaava:  (CH3)4NOH
Moolimassa:  91,154 g/mol
Sulamispiste:  60 °C (trihydraatti) 62–63 °C (pentahydraatti)
Liukoisuus veteen:  220 g/100ml (15 °C)
Tetrametyyliammoniumhydroksidi ((CH3)4NOH) on kvaternaarinen ammoniumyhdiste. Sillä on käyttöä muun muassa puolijohdeteollisuudessa.
Ominaisuudet ja valmistus

Tetrametyyliammoniumhydroksidi on kiinteänä neulamaisia kiteitä ja myös kidevedellisiä muotoja tunnetaan. Tetrametyyliammoniumhydroksidilla on pistävä ammoniakkimainen haju ja se on hygroskooppista eli se imee itseensä kosteutta ilmasta. Ilman hiilidioksidi absorboituu myös helposti aineeseen. Tetrametyyliammoniumhydroksidi on vaikeasti syttyvää. Yhdiste liukenee hyvin veteen, jolloin vapautuu lämpöä. Muodostuva vesiliuos on vahva emäs. Esimerkiksi 25-prosenttisen tetrametyyliammoniumhydroksidin vesiliuoksen pH on 13. Tetrametyyliammoniumhydroksidi syövyttää metalleja, kuten sinkkiä, tinaa ja alumiinia, vapauttaen syttyvää vetykaasua.
Tetrametyyliammoniumjodidi reagoi hopeaoksidin kanssa muodostaen tetrametyyliammoniumhydroksidia. Muita tapoja valmistaa yhdistettä tetrametyyliammoniumjodidista on ioninvaihto ja kaliumhydroksidin alkoholiliuoksen reaktio. Tyypillisesti sitä myydään joko 25- tai 10-prosenttisena vesiliuoksena.
Käyttö

Tetrametyyliammoniumhydroksidia käytetään etsaukseen puolijohdeteollisuudessa sekä nestekidenäyttöjen valmistuksessa. Näihin tarkoituksiin yhdistettä käytetään vuosittain yli 500 tonnia. Etsaukseen käytettävät liuokset sisältävät yhdistettä tyypillisesti hieman yli 2 massaprosenttia.
Myrkyllisyys

Tetrametyyliammoniumhydroksidi on erittäin voimakkaasti syövyttävää ja voi aiheuttaa iholle joutuessaan vakavia vammoja. Ihon läpi imeytyneenä se voi aiheuttaa jopa kuoleman. Tämä johtuu siitä, että tetrametyyliammoniumioni sitoutuu muskariini- ja nikotiinireseptoreihin salvaten hermosolmujen toiminnan. Tämä johtaa jäsenten heikkouteen ja hengityslihasten lamaantumiseen, mikä voi johtaa kuolemaan.
Aiheesta muualla

OVA-ohje: Tetrametyyliammoniumhydroksidi (Arkistoitu – Internet Archive)
ChemBlink: Tetramethylammonium hydroxide (englanniksi)
Tervajoki (Lappeenranta)

| Tervajoki Полевая, Polevaja |
| --- | --- |
Maat:  Venäjä, Suomi
Alue:  Leningradin alue
Piiri:  Viipurin piiri
Maakunnat:  Etelä-Karjala
Kunnat:  Lappeenranta
Vesistöalue ja valuma-alueen tietoja
Päävesistöalue:  Tervajoen vesistö (07)
Pinta-ala:  203,89 km² 
Järvisyys:  3,86 % 
Pääuoman pituus:  37,8 km 
Pääuoman osuudet:  Tervajoki ←Purajoki ←Ruokonen
Joen uoman kohteita
Alkulähde:  Säämälä, Lappeenranta
 :  60°40′38″N, 28°30′36″E
Laskupaikka:  Tervajoki, Viipurinlahti, Suomenlahti, Venäjä
 :  60°40′38″N, 28°30′36″E
Sivu-uomat:  Kynsikkäänoja
Taajamat:  Tervajoki
Mittaustietoja
Lähdekorkeus:  52,7 m mpy.
Laskukorkeus:  0 m
Korkeusero:  52,7 m
Pituus:  33,1 km  
Kaltevuus:  1,59 m/km
Muuta
Tervajoki (ven. Полевая, Тервайоки, Polevaja, Tervajoki ) on Suomessa Etelä-Karjalan Lappeenrannassa ja Venäjällä Viipurin piirissä virtaava 33 kilometriä  pitkä joki, joka muodostaa Tervajoen vesistön 37,8 kilometrisestä  pääuomasta suurimman osan.
Joen kulku

Tervajoki alkaa karttanimenä Säämälän ja Heinosenmäen yhteisellä peltoaukealla, johon tulee Purajoki Ruokosesta, toinen oja Lipiäisestä ja kolmas Laitjärvestä. Vaikka Purajoki muodostaakin vesistöalueen pääuoman yläjuoksun, alkaa Tervajoen seuraaminen tästä kohdasta. Joen seuraava sivu-uoma on Poikki-Sarkasesta alkava Luhanoja , jonne on jokivartta pitkin 2,5 kilometriä. Joki seuraa pellonreunaa tai peltomaita seututie 387, jonka jälkeen joki siirtyy metsätaipaleelle. Joki virtaa kahden mäen välistä osuudelle, jossa se meanderoi taajaan. Yhtymäkohdan jälkeen se tekee mutkan Rummun kylään, jonka jälkeen joki virtaa lähes suoraan Venäjän rajalle asti. Rummun kylässä siihen yhtyy oikealta koillisesta tuleva Vääräoja ja alempana Nutikan kylän jälkeen Kynsikkäänoja.
Joki siirtyy rajavyöhykkeen läpi Venäjän puolelle, jossa sillä on merelle matkaa vielä 22 kilometriä . Venäläiset kutsuvat jokea Tervajoeksi Tervajärvelle (ven. Ушаковское, Ušakovskoje ) asti. Ennen sitä jokeen yhtyy muutama oja, joista Suomen puolelle yltää ainoastaan Orijärvenpuro. Tervajärvi on 5,3 kilometriä pitkä, mutta hyvin kapea. Järven levein kohta on sen keskilaajentumassa, jossa se on 700 metriä leveä. Joki on kulkenut Venäjällä metsien halki, mutta Tervajärven koillisrannat ovat peltomaata. Peltomaat lisääntyvät matkalla kohti merenrantaa, jonne on järveltä matkaa kahdeksan kilometriä. Järveltä merelle on joen venäläinen nimi Polevaja. Joensuun ympärillä levittäytyy Tervajoen kylä (ven. Большое Поле, Bolšoje Pole) ja juuri ennen merenrantaa joki alittaa maantien A-181 sillan. Joki laskee varsin saaristoiseen kohtaan Viipurinlahtea.
Joen vesistönumero Venäjän federaation vesistötietokannassa on 01040300512102000008034.
Luontoarvoja

Joki on tyypitetty pieneksi kangasmaiden joeksi, jonka ekologinen tila on vuonna 2018 luokiteltu hyväksi. Joki on kuitenkin kärsinyt metsien ja peltomaiden ojituksista sekä haja-asutuksen kuormituksesta ja sen vedenväri on tummentumassa. Joen vesi onkin tumman väristä, humuspitoista ja ravinnetilanne vastaa rehevää. Joen valuma-alueella ei sijaitse pistekuormittajaa.
Vielä 1960-luvulla joessa eli meritaimenta, mutta viimeiset havainnot siitä ovat 1970-luvulla. Joella on joitakin nousuesteitä, joiden poistamista pohditaan. Joen koskia on vuonna 2022 suunniteltu kunnostettavaksi meritamenien potentiaalisiksi lisääntymispaikoiksi. Joen kiinnostavimmat kosket Suomen puolella ovat Rautakoski, Lieskoski ja Vanhanmyllynkoski.
Tervajoen vesistö

Tervajoen vesistön valuma-alueen pinta-ala on 203,89 neliökilometriä. Siitä on Suomen puolella noin 108 km² ja Venäjän puolella 96 km². Valuma-alueen järvisyys on 3,86 %. Suomen puolella Tervajoen vesistö sijaitsee Lappeenrannan kaupungin alueella.
Huomioita

1 2  Pääuoman määritys ja sekä joen että pääuoman pituuden määritys on selostettu artikkelin Tervajoen vesistö kappaleessa Pääuoman kulun ja pituuden määritys.
1 2  Tieto on tarkistettu tai mitattu Venäjää esittävistä eri verkkopalveluiden karttapalveluista. Näitä ovat Kosmosnimki, Yandex Maps, Bing Maps, Google Maps ja ACME Mapper.
↑  Tieto on luettu venäjänkielisen wikipedian artikkelista ru:Полевая (река, бассейн Балтийского моря).
Aiheesta muualla

VIPSU-hanke, Saimaan vesiensuojeluyhdistys
Ikävalko, Joonas & al.: Mustajoen meritaimenen kotiuttamissuunnitelma, s. 22–24.  Turku:  Varsinais-Suomen ELY-keskus, 2020.  Raportteja 31/2020  ISBN 978-952-314-875-8  Teoksen verkkoversio (PDF) (viitattu 1.3.2023).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Полевая (река, бассейн Балтийского моря)
Käännös suomeksi
The Jackson 5 First National Tour

| The Jackson 5 First National Tour> The Jackson 5 |
| --- | --- |
Esitykset:  14
The Jackson 5 First National Tour oli The Jackson 5 -yhtyeen ensimmäinen kiertue, joka alkoi 2. toukokuuta 1970 ja päättyi joulukuussa 1970. Yhtye esiintyi yhdysvaltain kaupungeissa kuten Bostonissa, Cincinnatissa ja New York Cityssä ja rikkoi ennätyksiä matkan varrella. Yksi konsertti Buffalossa, New Yorkissa jouduttiin peruuttamaan, sillä Michael Jackson sai tappouhkauksia.
Kiertueen päivämäärät

| Päivä | Kaupunki | Valtio | Konserttipaikka |  |
| --- | --- | --- | --- | --- |
Yhdysvallat
| 2. toukokuuta 1970 | Philadelphia |  Yhdysvallat |  |  |
| 19. kesäkuuta 1970 | San Francisco |  Yhdysvallat | Cow Palace |  |
| 20. kesäkuuta 1970 | Los Angeles |  Yhdysvallat | Los Angeles Forum |  |
| 9. lokakuuta 1970 | Boston |  Yhdysvallat | Boston Gardens |  |
| 10. lokakuuta 1970 | Cincinnati |  Yhdysvallat | Cincinnati Gardens |  |
| 11. lokakuuta 1970 | Memphis |  Yhdysvallat | Mid-South Coliseum |  |
| 16. lokakuuta 1970 | New York |  Yhdysvallat | Madison Square Garden |  |
| 17. lokakuuta 1970 | Detroit |  Yhdysvallat | Olympia Stadium |  |
| 18. lokakuuta 1970 | Chicago |  Yhdysvallat | Amphitheatre |  |
| 11. marraskuuta 1970 | Rochester |  Yhdysvallat | War Memorial Auditorium |  |
| 27. joulukuuta 1970 | Charlotte |  Yhdysvallat | Coliseum |  |
| 28. joulukuuta 1970 | Greensboro |  Yhdysvallat | Coliseum |  |
| 29. joulukuuta 1970 | Nashville |  Yhdysvallat | Municipal Auditorium |  |
| 30. joulukuuta 1970 | Jacksonville |  Yhdysvallat | Coliseum |  |
Themakos

| Themakos> Θημακός |
| --- | --- |
Valtio:  Kreikka
Paikkakunta:  ei tiedossa
Historia
Tyyppi:  kaupunginosa ja demos
Perustettu:  508 eaa.
Kulttuuri:  antiikin Kreikka
Alue:  Attika
Kaupunki:  Ateena
Fyle:  Erekhtheis
 :  Ptolemais (vsta 224 eaa.)
Trittys:  asty
Demonyymi:  Thēmakeus (Θημακεύς)
Bulen jäseniä:  1
 :  ei tiedossa (vsta 201 eaa.)
Infobox OKNimi-testi OK: 
Themakos (m.kreik. Θημακός, Thēmakos, lat. Themacus) eli Themakoi (Θημακοί, Thēmakoi) oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Themakoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Thēmakeus (Θημακεύς).
Thaimaan lippu

Thaimaan lippu
 mittasuhteet:2:3.
Thaimaan lippu (thaiksi ธงไตรรงค์์, Thong Trairong, Trikolori) on Thaimaan kuningaskunnan tunnus. Se on otettu käyttöön 28. syyskuuta 1917. Lippu koostuu viidestä vaakaraidasta väreiltään ylhäältä alas punainen-valkoinen-sininen-valkoinen-punainen ja joista keskimmäinen sininen on kaksi kertaa niin leveä valkoinen tai punainen.(Esimerkiksi valkoinen on 50 mm niin sininen on  100mm)
Sen värit punainen, valkoinen ja sininen kuvaavat maan elinvoimaa (punainen), monarkkia (sininen) ja uskontoa (valkoinen).
Keskellä oleva sininen väri oli entisessä Thaimaan lipussa punainen, eikä lipussa ollut lainkaan sinistä väriä. Lipun värit symboloivat myös Thaimaan kuningaskuntaa.
Aikaisemmat liput

Ayutthayan kuningaskunnan lippu 1351–1767
Siamin lippu 1782–1817
Siamin lippu 1817–1855
Siamin lippu 1855–1916
Siamin lippu 1916–1917